Nu kommer Easypark til Android Auto

Easypark har nu gjort indtog på den sidste platform, de manglede, nemlig Android Auto. Siden torsdag har det været muligt at betale for parkeringen direkte gennem Android Auto-brugerfladen, fortæller de i en pressemeddelelse.

Hvis du har Easypark installeret på Android-telefon, kommer det automatisk frem, når du forbinder mobilen med en Android Auto-kompatibel bil.

De ladestandere, der bruger Easypark til opladning, kan også startes på samme måde.

– En anden dimension af Easyparks udviklingsarbejde er bæredygtighedsaspektet, som har gjort elbilsopladning til en relevant udvidelse af vores tilbud. Vi er glade for at kunne tilbyde elbilejere muligheden for at udnytte bilens tekniske muligheder fuldt ud gennem Android Auto. Selv når de finder og administrerer både parkering og opladning af deres bil, fortæller Johan Birgersson, CEO hos EasyPark Group.

I dag understøtter over 80 procent af nyproducerede biler spejling af telefonen til bilens infotainmentsystem via Android Auto, Apple CarPlay eller begge dele.

Easypark er allerede tilgængelig som app til iPhone og Android, i bilen via Apple CarPlay, Android Automotive (Polestar 2 og Volvos biler) og via specifikt modeltilpassede løsninger fra visse andre bilproducenter.

Android Auto fungerer på alle Android-telefoner med Android 9 eller nyere. Den kan hentes via Play Store. Har du Android 10 eller nyere er Android Auto allerede inkluderet i systemet.

Nu kommer Easypark til Android Auto