Nu kan du betale hos EasyPark med MobilePay

MobilePay benyttes af 3,8 millioner danskere og findes i dag på ni ud af 10 danske smartphones. EasyPark er den mest benyttede parkeringsapp i Danmark og kan bruges i alle danske byer med parkeringsbetaling. Nu går de to apps sammen og gør hverdagen lettere for danskerne. Fra april er det muligt at vælge MobilePay som betalingsløsning i EasyPark-appen.

Let at bruge

Hvis man allerede har MobilePay på sin smartphone, og man downloader EasyParks parkeringsapp, kan man betale for sin parkering med det samme – uden at man først skal registrere sine kreditkortoplysninger i appen. Løsningen kan anvendes alle steder, hvor man kan bruge EasyPark – i både Danmark og i udlandet.

”Vi arbejder hver dag på at gøre parkering nem og fleksibel. Parkeringsbetaling skal tage så lidt tid som overhovedet muligt. Vi parkerer bilen, fordi vi skal noget, og det er det, vi skal, som vi alle sammen ønsker at bruge tid på. Derfor er vores nye samarbejde med MobilePay en naturlig udvikling, som er med til at gøre parkering mere enkel og bekymringsfri,” siger Bernd Reul, Country Manager for EasyPark i Danmark.

Sidst vi hørte fra EasyPark var det fordi de lancerede tjenesten Find & Park, der kan hjælpe med at finde det sted, hvor der er flest ledige parkeringspladser.

Nu kan du betale hos EasyPark med MobilePay